stanford-oval/wikipedia huggingface dataset:
Jessie J
Varhaiselämä

Jessica Cornish syntyi ja varttui Lontoon Redbridgessä. Hän pääsi 11-vuotiaana mukaan Andrew Lloyd Webberin West End -tuotantoon Whistle Down the Wind. Myöhemmin hän liittyi National Youth Music Theatreen. Cornishilla on kaksi vanhempaa siskoa, jotka molemmat olivat koulun johtajatyttöjä. Akateemisista sisaristaan poiketen hän oli itse taiteellisesti ja musikaalisesti lahjakas eikä ”niin hyvä muissa jutuissa”.
Cornish opiskeli Mayfield High Schoolissa. 16-vuotiaana hän aloitti opiskelun BRIT Schoolissa, josta hän valmistui vuonna 2006 samaan aikaan Adelen ja Leona Lewisin kanssa.
Ura

Jessie J aloitti uransa kirjoittamalla kappaleita muille artisteille, kuten Miley Cyrusille ja Chris Brownille. Hän oli esimerkiksi mukana kirjoittamassa Cyrusin ”Party in the U.S.A.” -kappaletta, joka myi monessa maassa platinaa.
Jessie J’n oma esikoissingle ”Do It like a Dude” julkaistiin marraskuussa vuonna 2010. Se sijoittui parhaimmillaan Ison-Britannian singlelistan sijalle kaksi ja Belgiassa sijalle kahdeksan. Jessie J’n seuraava single oli ”Price Tag”, jolla oli mukana rap-artisti B.o.B. Single julkaistiin tammikuussa 2011 ja se sijoittui singlelistan kärkeen 19 maassa, mukaan lukien Isossa-Britanniassa. Elokuuhun 2011 mennessä singleä oli myyty Isossa-Britanniassa yli 870 000 kappaletta. Myös Jessie J’n viides single ”Domino” oli kansainvälinen listahitti. Lisäksi muun muassa singlet ”Nobody’s Perfect” ja ”Who You Are” nousivat Britanniassa kärkikymmenikköön. Jessie J oli ensimmäinen brittiläinen naisartisti, jolla oli kuusi singleä top 10 -listalla samaan aikaan.
Jessie J julkaisi 25. helmikuuta 2011 ensimmäisen albuminsa Who You Are, joka sijoittui Ison-Britannian albumilistalla toiseksi. Hänen toinen studioalbuminsa Alive julkaistiin syyskuussa 2013 ja siltä nousivat listoille singlet ”Wild” ja ”It’s My Party”. Jessie J’n kolmannen albumin Sweet Talker (2014) johtosinglenä julkaistiin ”Bang Bang”, joka myi maailmanlaajuisesti platinaa. Albumi nousi Billboard 200 -listan sijalle 10.
Yksityiselämä

Jessie J kertoi olevansa biseksuaali vuonna 2011, mutta on sittemmin kertonut kyseessä olleen vain vaihe. Hän alkoi seurustella laulaja Luke Jamesin kanssa marraskuussa 2014. Pari erosi lokakuussa 2015 pysyen ystävinä. Jessie J seurusteli lokakuusta 2018 marraskuuhun 2019 näyttelijä Channing Tatumin kanssa.
Jessie J muutti Lontoosta Los Angelesiin vuonna 2014.
Tammikuussa Jessie J ilmoittia odottavansa lasta. Hän oli aiemmin julkisuudessa kertonut kärsivänsä lapsettomuudestaan.
Tuotanto > Albumit

Who You Are (2011)
Alive (2013)
Sweet Talker (2014)
R.O.S.E. (2018)
This Christmas Day (2018)
Tuotanto > Singlet

”Do It Like a Dude” (2010)
”Price Tag” (feat. B.o.B, 2011)
”Nobody’s Perfect” (2011)
”Who’s Laughing Now” (2011)
”Domino” (2011)
”Who You Are” (2011)
”LaserLight” (feat. David Guetta, 2012)
”Silver Lining (Crazy ’Bout You)” (Unelmien pelikirja, 2012)
”Wild” (feat. Big Sean & Dizzee Rascal, 2013)
”It’s My Party” (2013)
”Thunder” (2013)
”Bang Bang” (feat. Ariana Grande & Nicki Minaj, 2014)
”Burnin’ Up” (feat. 2 Chainz, 2014)
”Masterpiece” (2015)
”Flashlight” (2015)
”Real Deal” (2017)
”Think About That” (2017)
”Not My Ex” (2017)
”Queen” (2017)
Tuotanto > Vierailevana artistina

”Up” (James Morrison, 2011)
”Remember Me” (Daley, 2012)
”Calling All Hearts” (DJ Cassidy feat. Robin Thicke, 2014)
”Where’s the Love?” (The Black Eyed Peas, 2016)
”Brave” (Don Diablo, 2019)
Aiheesta muualla

Viralliset kotisivut
Iberiantiltaltti

| Iberiantiltaltti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Uunilinnut Phylloscopidae
Suku::  Uunilinnut Phylloscopus
Laji::  ibericus
Kaksiosainen nimi
 Phylloscopus ibericus  Ticehurst, 1937 

Alalajit
 P. i. biscayensis   P. i. bremhii   P. i. ibericus 
Katso myös
   Iberiantiltaltti Wikispeciesissä   Iberiantiltaltti Commonsissa 
Infobox OKNimi-testi OKIUCN-testi OK: 
Iberiantiltaltti (Phylloscopus ibericus) on uunilintujen sukuun kuuluva tiltaltin ja pajulinnun näköinen lintu, jonka tuntee lauluäänestään. Vuoteen 2003 asti sitä pidettiin tiltaltin alalajina.
Koko ja ulkonäkö

Iberiantiltaltti on päältä vihreänharmaa, vatsapuolelta vaaleampi, vaaleankeltainen juova silmäkulmassa. Sillä on tummat jalat ja lyhyehkö nokka. Iberiantiltaltin erottaa tavallisesta tiltaltista laulun lopussa kuuluvasta pärinästä, ja kutsuäänten alaspäin laskevasta melodiasta.
Levinneisyys

Iberiantiltaltti pesii Lounais-Ranskassa, Espanjassa ja Portugalissa.
Laji tavattiin hyväksytysti Suomessa Pyhtään Ristisaaressa keväällä 2011. Linnun epäiltiin kuolleen kiinnioton seurauksena. Havainto sai Rariteettikomitean hyväksynnän vuonna 2013. Vuonna 2007 ilmoitettiin kaksi mahdollista havaintoa, mutta kumpikaan ei saanut Rariteettikomitean hyväksyntää.
Iberianmuurisisilisko

| Iberianmuurisisilisko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Sisiliskot Lacertidae
Suku::  Muurisisiliskot Podarcis
Laji::  hispanicus
Kaksiosainen nimi
 Podarcis hispanicus  (Steindachner, 1870) 

Katso myös
   Iberianmuurisisilisko Wikispeciesissä   Iberianmuurisisilisko Commonsissa 
Infobox OKNimi-testi OKIUCN-testi OK: 
Iberianmuurisisilisko (vanh. espanjansisilisko; Podarcis hispanicus) on sisiliskojen (Lacertidae) heimoon kuuluva matelijalaji. Sen kuvasi tieteelle ensimmäisen kerran itävaltalainen Franz Steindachner vuonna 1870.
Koko ja ulkonäkö

Iberianmuurisisilisko on noin 18–20 senttimetrin mittainen sisilisko. Kuonon pituus on noin 4–6 senttimetriä. Väriltään laji on kokonaan ruskea lukuun ottamatta valkoisia juovia joita on sekä selässä että kyljissä. Häntä on yleensä ruskea, mutta poikasella saattaa olla syntyessään hieman sinertävä häntä.
Levinneisyys ja elinympäristö

Lajia tavataan pääosin Pyreneiden niemimaalta, mutta se on levinnyt myös Saksaan, Ranskaan, Marokkoon, Algeriaan ja Tunisiaan. Sen elinympäristöä ovat kalliot ja vuorenseinämät, joissa se usein kiipeilee. Iberianmuurisisilisko on hyvin ketterä ja kykenee liikkumaan nopeasti kallionseinämillä. Sen elinikä on noin neljä vuotta. Kansainvälinen luonnonsuojeluliitto IUCN on luokitellut lajin elinvoimaiseksi.
Iberianmuurisisilisko
Jack Clemo

Reginald John "Jack" Clemo (11. maaliskuuta 1916 – 25. heinäkuuta 1994) oli brittiläinen runoilija ja kirjailija. Hän oli kotoisin Cornwallista. Hänestä tuli kuuro 20-vuotiaana (1936) ja sokea 39-vuotiaana (1955) (39 viimeistä vuottaan kuurosokea).
Clemon teosten joukkoon kuuluu runokokoelmien ja romaanien lisäksi  omaelämäkertateos Confession of a Rebel.
Jack Coghill

Jack Coghill
John Bruce "Jack" Coghill (24. syyskuuta 1925 Fairbanks, Alaska – 13. helmikuuta 2019 North Pole, Alaska) oli yhdysvaltalainen poliitikko. Hän kuului Alaskan itsenäisyyspuolueeseen.
Coghill toimi 22 vuotta Nenanan pormestarina sekä vuosina 1990–1994 Alaskan varakuvernöörinä. Hänelle myönnettiin vuonna 2004 Alaskan yliopiston Fairbanksin-kampuksen kunniatohtorin arvo.
Coghill meni naimisiin Frances Petersonin kanssa ja sai kuusi lasta: Pattyn, John Jr:n, Jerryn, Jimin, Paulan ja Jeffin.
Hugo William Salokannel

Hugo William Salokannel noin vuonna 1920.
Hugo William Salokannel (sukunimi vuoteen 1906 Stenbacka, 19. tammikuuta 1880 Lahti – 20. syyskuuta 1966 Laihia) oli suomalainen asemapäällikkö ja kirjailija, joka julkaisi useita esperantonkielisiä kirjoja ja kirjasia.
Salokanteleen vanhemmat olivat ratamestari Jakob Stenbacka ja Ida Eerola. Hän kävi keskikoulun ja suoritti valtion rautateiden työntekijöilleen järjestämiä kursseja.
Salokannel oli valtion rautateiden palveluksessa vuodesta 1899 alkaen. Hän toimi vuodesta 1904 Kymin rautatieasemalla sähköttäjänä, vuodesta 1916 Laihian rautatieasemalla 2. luokan kirjurina ja vuodesta 1924 Salmisen asemapäällikkönä. Salokannel oli sen jälkeen asemapäällikkönä vielä Uudessakaupungissa 1934–1939 ja Järvelässä 1939–1944. Hän oli esperantonkielisen Kristana Espero-lehden toimittajana 1920–1921. Salokannel oli kansainvälisen Good-Templar järjestön Suomen suurkerhon päävaltuutettuna 1926–1935, Suomen rautatieläisten esperantoyhdistyksen puheenjohtajana 1922–1950 ja Suomen Esperantoliiton puheenjohtajana 1926–1935. Viimeksi hän toimi Suomen tupakanvastustamisliiton sihteerinä vuodesta 1950 ja Esperantistien kansainvälisen kristillisen veljesliiton (Internacia Kristana Frataro) Suomen osaston sihteerinä vuodesta 1948.
Salokannel tutustui vuonna 1904 uuteen kansainväliseen kieleen esperantoon, ja hänestä tuli kielen aktiivinen harrastaja. Salokannel oli myös perustamssa useita raittiusyhdistyksiä, niiden joukossa muun muassa Suomen rautatieläisten raittiusyhdistys ja International Organisation of Good Templars-järjestön Suomen jäsenyhdistys. Hän teki runsaasti esitelmämatkoja esitelmöiden raittiudesta ja tupakoinnin vaaroista.
Salokannel oli naimisissa 1933–1945 Tyyne Maria Ihamäen (k. 1945) kanssa ja vuodesta 1946 Ida Elina Koiviston kanssa.
Teoksia

Nimellä H. Salokannel:
Seitsemäs kansainvälinen esperantokongressi Antwerpenissä elok. 20-27 p. 1911 : ulkomaalaisten lehtien mukaan. Helsinki 1911
Kotka kaj cirkauajo. Societo Esperantista en Kotka, 1912 (Teos digitaalisessa muodossa Doriassa)
Vegetarismista lausuntoja ja todistuksia. Tampereen kansalliskirjapaino, Tampere 1912
Ihmetohtori : 2-kohtauksinen vuorokeskustelu. Anna Kurimo, Tampere 1917
Esperanto ja rauhanaate : joulumietteitä v.1918 - Esperanto kaj la pacifismo. Laihian esperantoyhdistyksen julkaisu n:o 1. Vaasa 1919
Esperanto rautateillä, postissa ja sähkölennätinlaitoksessa. Otavan esperantosarja n:o 6. Otava 1919
Muistitaidon opas = Finnlingva Mnemonika gvidlibreto kun esperanta resumo. Gummerus 1919
Pieni suomalais-esperanto tulkkikirja - Finna-Esperanta frazilibreto. Gummerus 1919
Ču la kulturitaj nacioj bezonas kristanismon? : mediteroj notitaj. Vaasa 1921, 1922
Esperanto-finna frazlibreto = Pikku esperanto-suomalainen tulkki. Tekijä, Vaasa 1922
Maailmankielikysymyksen paras käytännöllinen ratkaisu. Tekijä, Vaasa 1923
Keinotekoisen yhteiskielen mahdollisuuksista ja esperantosta. Vaasa 1924
Grava popolhigiena kaj socia demando : originale en Esperanto. Esperanto-instituto de Finnlando, Helsinki 1926
Hauska matka Länsi-Europan ympäri esperanton avulla. Suomen esperantoliitto, Kuopio 1927
Mikä on goodtemplarijärjestö?. Kuopio 1927
Esperanto kantareto : finnaj religiaj kaj popolaj kantoj. K. C., Vaasa 1935
Bonvenon al Finnlando. Esperanto-Societo de Uusikaupunki, Uusikaupunki 1936 (Teos digitaalisessa muodossa Doriassa)
Oraj konsiloj por trovi bonan edz (in) on. Tekijä, Kyrö 1944
Sanan ja aatteen soturi : Jalmari Matiston elämäkerta. Lounaishämäläisiä merkkimiehiä 3. Lounais-Hämeen Kotiseutu- ja Museoyhdistys, Forssa 1945
Ihmeellisiä sielutieteellisiä ilmiöitä. Suomen kristillisen työväen liitto, Tampere 1951
Biografiaro de l'parencaro Salokannel - Salokanteleen suvun elämäkerrasto ; alkuperäisesti esperantoksi kirjoittanut H. Salokannel. Tekijä, Laihia 1952
Englanninko kieli kansainväliseksi?. Jämsä 1952
La ununura amo de Kristo devigas la kristanojn al reciproka amo kaj konkordo - Kristuksen ainoalaatuinen rakkaus velvoittaa kristityitä keskinäiseen rakkauteen ja sopuun. Eldonis la verkinto, Laihia 1952
Nimimerkillä Antikon-servatiivi:
Kuusitoista ajankohtaista syytä kansainvälisen apukielen kiireellisen käytäntöönottamisen puolesta ; kirjoitti Antikon-servatiivi. Uusikaupunki 1937
Nimimerkillä Virkamies:
Alkoholi seuraelämän sulostuttajana ja yhteiskunnan onnellistuttajana ; kirjoitti Virkamies. Tekijä, Vaasa 1923
Toimitustöitä

L. L. Zamenhof : Kansainvälinen apukieli esperanto : esperanton kielioppi sekä esimerkki- ja harjotussarja ; Aug. Th. Laurénin ja K. J. T. Kuntzin muodostelun pohjalla toim. H. Salokannel. 4. painos Gummerus 1919
Käännös suomeksi
Jack Conway

| Jack Conway |
| --- | --- |

Henkilötiedot
Koko nimi:  Hugh Ryan Conway
Syntynyt: 17. heinäkuuta 1887 Graceville, Minnesota
Kuollut: 11. lokakuuta 1952 (65 vuotta) Los Angeles, Kalifornia
Ammatti:  elokuvaohjaaja elokuvatuottaja näyttelijä
Puoliso:  Viola Barry (1911–1918) Virginia Bushman (1926–1952)
Ohjaaja
Taiteilijanimet:  John Conway
Aktiivisena:  1908–1948
Tunnetuimmat ohjaukset:  Brown Harvardista Punatukkainen Lilli Viva Villa Giljotiinin varjossa Kahdesti vihitty Saratoga Humukaupunki Lohikäärmeen satoa
Aiheesta muualla
IMDb 
Elonet
Jack Conway (oik. Hugh Ryan Conway; 17. heinäkuuta 1887 Graceville, Minnesota – 11. lokakuuta 1952 Los Angeles, Kalifornia) oli yhdysvaltalainen monien elokuvien 1900-luvun alkupuoliskon elokuvaohjaaja, -tuottaja ja näyttelijä.
Ura

Conway aloitti uransa näyttelijänä vuonna 1908 lyhyessä mykkädraamaelokuvassa The Scarlet Letter. Ohjaajan työt hän aloitti vuonna 1912. Conwayn ensimmäinen ohjaus oli lännenelokuva Her Indian Hero vuodelta 1912, jossa hän myös näytteli yhtä pääosaa. Tuottajan työt hän aloitti vasta vuonna 1928. Vuosien 1908–1948 välillä hän näytteli 94 elokuvassa ja ohjasi 111 elokuvaa. Tuottajan työt jäi enimmäkseen vähäisiksi, sillä hän tuotti vain viisi elokuvaa. Hänen viimeiseksi ohjaustyöksi jäi Vanha rakkaus ei ruostu vuodelta 1948, jonka pääosissa ovat muiden muassa Greer Garson, Peter Lawford ja Elizabeth Taylor.
Hänen tunnetuimpia ohjauksiaan on muiden muassa Brown Harvardista (1926), ensimmäinen äänielokuvansa Kaikki jäljet puuttuvat (1928), Puolineitseitä (1929), Unohda menneisyyteni (1931), Punatukkainen Lilli (1932), Viva Villa (1934), Giljotiinin varjossa (1935), Kahdesti vihitty (1936), Saratoga (1937), Humukaupunki (1940), Lemmenhullu (1941), Uhkapeluri (1941), Lohikäärmeen satoa (1944) ja Saippuakauppias (1947). Elokuvasta Viva Villa hän voitti vuonna 1934 Venetsian elokuvajuhlilla erikoismaininnan ja elokuva oli ehdokkaana Coppa Mussoliniin. Lisäksi hän oli apulaisohjaajana D. W. Griffithin Kansakunnan synnyssä (1915) ja Suvaitsemattomuudessa (1916).
Conway ohjasi monia elokuvakuuluisuuksia, muiden muassa Joan Crawfordia, Clark Gablea, Jean Harlowia, Wallace Beerya, William Powellia, Myrna Loyta, Vivien Leighiä, Lana Turneria, Katharine Hepburnia ja Elizabeth Tayloria. Hän on saanut elokuvaurastaan tähden Hollywood Walk of Famelle, osoitteeseen 1500 Vine Street.
Yksityiselämä

Yksityiselämässään Conway oli naimisissa kaksi kertaa. Hän meni naimisiin 21. helmikuuta vuonna 1911 ensimmäisen kerran näyttelijätär Viola Barryn (1894–1964) kanssa Santa Anassa, Kaliforniassa. He saivat yhden lapsen; elokuvakäsikirjoittaja Rosemary Conway Fosterin, joka syntyi vuonna 1914 Los Angelesissa. He erosivat vuonna 1918 8 aviovuoden jälkeen. Toisen kerran Conway meni naimisiin kuuluisan näyttelijän Francis X. Bushmanin (1883–1966) tyttären Virginia Bushmanin (1906–2001) kanssa 21. syyskuuta vuonna 1926 ja olivat naimisissa 26 vuotta aina Conwayn kuolemaan saakka vuoteen 1952. Conway sai Bushmanin kanssa kaksi lasta: Patin ja Miken. Pat Conwaysta tuli näyttelijä. Pat syntyi 9. tammikuuta vuonna 1931 Los Angelesissa ja kuoli 24. huhtikuuta vuonna 1981 50 vuoden iässä.
Conway kuoli 65-vuotiaana 11. lokakuuta vuonna 1952 Los Angelesin Pacific Palisadesin kaupunginosassa, Kaliforniassa. Hänet on haudattu Glendalen Forest Lawn Memorial Parkin hautausmaalle, Garden of Memory -alueelle. Hänen hautakiveensä on merkitty virheellisesti vuosi 1886. Virginia meni vielä Jackin kuoleman jälkeen naimisiin Peter M. Stuartin (1903–1977) kanssa joulukuussa 1954.
Filmografia > Näyttelijänä

The Scarlet Letter (1908)
The Old Soldier's Story (1909)
The Indian Scout's Vengeance (1910)
Her Indian Mother (1910)
The Sheriff of Tuolomne (1911)
The Totem Mark (1911)
Kit Carson's Wooing (1911)
The Voyager: A Tale of Old Canada (1911)
Arizona Bill (1911)
John Oakhurst, Gambler (1911)
Coals of Fire (1911/I)
A Painter's Idyl (1911)
The Chief's Daughter (1911/II)
George Warrington's Escape (1911)
The Empty Water Keg (1912)
The Battle of the Red Men (1912)
The Fighting Chance (1912)
A Pair of Jacks (1912)
Across the Sierras (1912)
Two Men and the Law (1912)
Her Indian Hero (1912)
The Love Trail (1912)
The Little Nugget (1912)
The Post Telegrapher (1912)
The Everlasting Judy (1912)
The Thespian Bandit (1912)
The Counting of Time (1912)
The Sheriff's Round-Up (1912)
The Scalawag (1912)
The Mountain Daisy (1912)
The Squatter's Child (1912)
The Land of Might (1912)
Hard Luck Bill (1912)
A Gentleman of Fortune (1912)
The Bugler of Battery B (1912)
The Undoing of Slim Bill (1912)
The Soldier Brothers of Susanna (1912)
The Obligation (1912)
How Steve Made Good (1912)
The Alibi (1912)
Uncle Bill (1912)
Sundered Ties (1912)
The Boomerang (1912)
His Only Son (1912)
Mary of the Mines (1912)
The Civilian (1912)
The Old Armchair (1913)
The Mosaic Law (1913)
When Lincoln Paid (1913)
The Telltale Hatband (1913)
The Twelfth Juror (1913)
Will o' the Wisp (1913)
A Child of War (1913)
Brought to Bay (1913)
When Sherman Marched to the Sea (1913)
Birds of Prey (1913/I)
Soldiers Three (1913)
The Madcap (1913)
The Struggle (1913/III)
Good-for-Nothing Jack (1913)
The Trail of the Lonesome Mine (1913)
Patsy's Luck (1913)
In the End (1913)
The Claim Jumper (1913)
The Long Portage (1913)
The Mistress of the Air (1914)
The Valley of the Moon (1914)
The Sheriff's Choice (1914)
Burning Daylight: The Adventures of 'Burning Daylight' in Alaska (1914)
How the Kid Went Over the Range (1914)
The Wireless Voice (1914)
The Revenue Officer's Deputy (1914)
The Wrong Prescription (1914)
The Chechako (1914)
The Old Good-for-Nothing (1914)
The Old Maid (1914)
In Fear of His Past (1914)
The Old Fisherman's Story (1914)
What Might Have Been (1915/II)
The Outcast (1915)
Captain Macklin (1915)
Added Fuel (1915)
The Man of It (1915)
The Mystic Jewel (1915)
Bitter Sweet (1916)
Macbeth (1916)
The Smashing Stroke (1917)
The Little Orphan (1917)
Restless Souls (1919)
A Royal Democrat (1919)
The Lure of the Orient (1921)
The Killer (1921)
Roof Tops of Manhattan (1935)
Filmografia > Tuottajana

The Smart Set (1928)
Puolineitseitä (Our Modern Maidens, 1929)
Vain gigolo (Just a Gigolo, 1931)
Teräksisiä miehiä (Hell Below, 1933)
Vaarallinen nainen (The Girl from Missouri, 1934)
Aiheesta muualla

Jack Conway Internet Movie Databasessa. (englanniksi)
Jack Conway Elonetissä.
Jack Conway Find A Gravessa
James Arness

| James Arness |
| --- | --- |
 James Arness Matt Dillonin roolissa Gunsmoke-lännensarjassa.
Henkilötiedot
Syntynyt: 26. toukokuuta 1923 Minneapolis, Minnesota, Yhdysvallat
Kuollut: 3. kesäkuuta 2011 (88 vuotta) Los Angeles, Kalifornia, Yhdysvallat
Ammatti:  näyttelijä
Näyttelijä
Merkittävät roolit:  Matt Dillon (Gunsmoke)
Aiheesta muualla
www.jamesarness.com
IMDb
Elonet
James Arness, alkuperäiseltä nimeltään James King Aurness, (26. toukokuuta 1923 Minneapolis, Minnesota – 3. kesäkuuta 2011) oli yhdysvaltalainen näyttelijä. Hän esitti kahden vuosikymmenen ajan 1955–1975 seriffi Matt Dillonia television Gunsmoke-lännensarjassa ja näytteli televisioelokuvissa aina 1990-luvulle asti.
Arness oli Purple Heartilla palkittu toisen maailmansodan veteraani. Hän haavoittui jalkaan Anzion maihinnousussa vuonna 1944 ja joutui sen jälkeen viettämään sairaalassa melkein vuoden.
Arnessin ensimmäinen elokuvarooli oli vuonna 1947 Farmarin tyttäressä. Vaikka hänen nimensä yhdistetään ennen kaikkea länkkäreihin, hänet muistetaan myös tieteiselokuvista ’Se’ toisesta maailmasta (1951) ja Yön pedot (1954). Hän oli John Waynen läheinen ystävä ja esiintyi tämän kanssa elokuvissa Salahanke Havaijilla (1952) ja Valkoinen helvetti (1953). Matt Dillonin rooli Gunsmokessa oli alun perin ajateltu Waynelle, mutta Waynen suosituksesta siihen valittiin Arness.
James Arness valittiin Hollywood Walk of Fameen ja vuodesta 1981 Hall of Great Western Performersiin.
Arness oli noin kaksi metriä pitkä. Hänellä oli ensimmäisen vaimonsa Virginia Chapmanin kanssa kaksi lasta, minkä lisäksi hän adoptoi pojan vaimonsa aiemmasta liitosta. Yli kymmenvuotinen avioliitto päättyi kuitenkin eroon 1960-luvun alussa. Toisen avioliittonsa Arness solmi Janet Surteesin kanssa vuonna 1978.
Aiheesta muualla

Kuvia tai muita tiedostoja aiheesta James Arness Wikimedia Commonsissa
James Arness Internet Movie Databasessa. (englanniksi)
James Arness Elonetissä.
James Arnessin viralliset kotisivut (englanniksi)
Jo

Jo tarkoittaa seuraavia:
JALways, IATA-koodi JO, lentoyhtiö
Jo, ranskalainen elokuva vuodelta 1971
jō, japanilainen ase
.jo, Jordanian Internet-maakoodi
Jordania, ISO 3166-1 -koodi JO, valtio tai muu maantieteellinen alue.
Henkilöt

Jo on seuraavien henkilöiden nimi:
Henkilöt > Sukunimi

Jo Gi-hyang (s. 1963), eteläkorealainen maahockeypelaaja
Jo Jung-suk (s. 1980), eteläkorealainen näyttelijä
Jo Yong-suk (s. 1988), pohjoiskorealainen ampuja
Shōji Jō (s. 1975), japanilainen jalkapalloilija
Henkilöt > Etunimi

Jo van Ammers-Küller (1884–1966), alankomaalainen kirjailija
Jo Bauer (s. 1961), saksalainen autourheiluvaikuttaja
Jo Benkow (1924–2013), norjalainen poliitikko
Jo Inge Berget (s. 1990), norjalainen jalkapalloilija
Jo Bonfrere, alankomaalainen jalkapallovalmentaja
Jo Bonner (s. 1959), yhdysvaltalainen republikaanipoliitikko
Jo Bonney, yhdysvaltalainen teatteri- ja elokuvaohjaaja
Jo Burt (s. 1956), englantilainen basisti
Jo Byrns (1869–1936), yhdysvaltalainen demokraattipoliitikko
Jo Cox (1974–2016), brittiläinen poliitikko
Jo Ann Davis (1950–2007), yhdysvaltalainen republikaanipoliitikko
Jo Frost (s. 1971), brittiläinen pedagogi ja televisioesiintyjä
Jo Gartner (1954–1986), itävaltalainen autourheilija
Jo van Gastel (1887–1969), alankomaalainen jousiampuja ja olympiavoittaja
Jo Grimond (1913–1994), brittiläinen poliitikko, liberaalipuolueen puheenjohtaja
Jo Jorgensen (s. 1957), yhdysvaltalainen poliitikko
Jo-Anne Knowles (s. 1971), englantilainen näyttelijä
Jo Nesbø (s. 1960), norjalainen kirjailija ja muusikko
Jo Prestia (s. 1960), italialais-ranskalainen potkunyrkkeilijä ja näyttelijä
Jo Schlesser (1928–1968), ranskalainen autourheilija
Jo-Vaughn Virginie Scott (s. 1995), yhdysvaltalainen hip hop -artisti
Jo Stafford (1917–2008), yhdysvaltalainen laulaja
Jo Swinson, Joanne Swinson (s. 1980), brittiläinen liberaalidemokraattinen poliitikko
Jo-Wilfried Tsonga (s. 1985), ranskalainen tennispelaaja
Jo Van Fleet (1914–1996), yhdysvaltalainen näyttelijä
Jo Walton (s. 1964), walesilais-kanadalainen fantasia- ja science fiction -kirjailija ja runoilija
Jo Zeller (s. 1955), sveitsiläinen autourheilija
Amy Jo Johnson (s. 1970), yhdysvaltalainen näyttelijä ja muusikko
Barbara Jo Walker (1926−2000), yhdysvaltalainen missi
Debra Jo Rupp (s. 1951), yhdysvaltalainen näyttelijä
Mary Jo Catlett (s. 1938), yhdysvaltalainen näyttelijä
Mary Jo Kath (Bonnie Lou, 1924–2015), yhdysvaltalainen rock ’n’ roll- ja countrylaulaja
Mary Jo Sanders (s. 1974), yhdysvaltalainen nyrkkeilijä